CELEX: 32012R1050
Language: et
Date: 2012-11-08 00:00:00
Title: Komisjoni määrus (EL) nr 1050/2012, 8. november 2012 , millega muudetakse komisjoni määrust (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid, polüglütsitoolsiirupi osas  EMPs kohaldatav tekst

9.11.2012   
            
            
               ET
            
            
               Euroopa Liidu Teataja
            
            
               L 310/45
            
         KOMISJONI MÄÄRUS (EL) nr 1050/2012,
   8. november 2012,
   millega muudetakse komisjoni määrust (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid, polüglütsitoolsiirupi osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eelkõige selle artiklit 14,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eelkõige selle artikli 7 lõiget 5,
   ning arvestades järgmist:
   
               (1)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (2)
            
            
               Võttes arvesse taotluse esitaja poolt 24. novembril 2009. aastal esitatud spetsifikatsioone, esitas Euroopa Toiduohutusamet oma arvamuse polüglütsitoolsiirupi ohutuse kohta selle kasutamise korral toidu lisaainena (4). Seejärel anti selle toidu lisaaine kasutamiseks luba teatavate kasutusalade puhul ja komisjoni 8. novembri 2012. aasta määrusega (EL) nr 1049/2012, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses polüglütsitoolsiirupi kasutamisega mitme toidugrupi koostises, (5) omistati talle number E 964. Sellepärast tuleks võtta vastu selle toidu lisaaine spetsifikatsioon.
            
         
               (3)
            
            
               Tuleb arvesse võtta FAO/WHO toidu lisaainete ühise eksperdikomitee esitatud lisaainete spetsifikatsioone ja analüüsimeetodeid.
            
         
               (4)
            
            
               Seepärast tuleks määrust (EL) nr 231/2012 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 231/2012 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. november 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  ELT L 83, 22.3.2012, lk 1.
   
      (4)  EFSA toidu lisaainete ja toidule lisatavate toitaineallikate teaduskomisjon: Scientific Opinion on the use of Polyglycitol Syrup as a food additive on request from the European Commission. EFSA Journal 2009;7(12):1413.
   
      (5)  Vt käesoleva Euroopa Liidu Teataja lk 41.
   
      LISA
      Määruse (EÜ) nr 231/2012 lisasse lisatakse kande „E 962” järele järgmine kanne „E 964”:
      
         „E 964 POLÜGLÜTSITOOLSIIRUP
         
         
                     
                        Sünonüümid
                     
                  
                  
                     Hüdrogeenitud tärklise hüdrolüsaat, hüdrogeenitud glükoosisiirup ja polüglütsitool
                  
               
                     
                        Määratlus
                     
                  
                  
                     Segu, mis koosneb peamiselt maltitoolist ja sorbitoolist ning väiksemas koguses hüdrogeenitud oligo- ja polüsahhariididest. Seda toodetakse glükoosi koostisse kuuluva tärklise hüdrolüsaadi, maltoosi ja glükoosi kõrgpolümeeride segu katalüütilise hüdrogeenimisega. See protsess sarnaneb maltitoolsiirupi tootmisel kasutatava katalüütilise hüdrogeenimisega. Saadud siirup on muudetud ioonivahetuse käigus soolavabaks ning viidud soovitud kontsentratsioonini.
                  
               
                     Einecs
                  
                  
                      
                  
               
                     Keemiline nimetus
                  
                  
                     Sorbitool: D-glütsitool
                  
               
                     Maltitool: (α)-D-glukopüranosüül-1,4-D-glütsitool
                  
               
                     Keemiline valem
                  
                  
                     Sorbitool: C6H14O6
                     
                  
               
                     Maltitool: C12H24O11
                     
                  
               
                     Molekulmass
                  
                  
                     Sorbitool: 182,2
                  
               
                     Maltitool: 344,3
                  
               
                     Analüüs
                  
                  
                     Üldine hüdrogeenitud sahhariidide sisaldus vähemalt 99 % veevabast massist, suure molekulmassiga polüoolide sisaldus vähemalt 50 % ja maltitooli sisaldus mitte üle 50 % ning sorbitooli sisaldus mitte üle 20 % veevabast massist.
                  
               
                     
                        Kirjeldus
                     
                  
                  
                     Värvitu ja lõhnatu selge viskoosne vedelik
                  
               
                     
                        Määramine
                     
                  
                  
                      
                  
               
                     Lahustuvus
                  
                  
                     Vees hästi lahustuv ning etanoolis vähelahustuv
                  
               
                     Maltitooli määramine
                  
                  
                     Vastab nõuetele
                  
               
                     Sorbitooli määramine
                  
                  
                     5 g proovile lisatakse 7 ml metanooli, 1 ml bensaldehüüdi ja 1 ml soolhapet. Segatakse ja loksutatakse mehaanilisel loksutil kristallide ilmumiseni. Kristallid filtreeritakse ja lahustatakse 20 ml keevas vees, mis sisaldab 1 g naatriumvesinikkarbonaati. Kristallid filtreeritakse, pestakse 5 ml metanooli ja vee seguga (1:2) ning kuivatatakse õhu käes. Saadud sorbitooli monobensülidiinderivaadi kristallid sulavad temperatuurivahemikus 173–179 °C.
                  
               
                     
                        Puhtus
                     
                  
                  
                      
                  
               
                     Veesisaldus
                  
                  
                     Mitte üle 31 % (Karl Fischeri meetod)
                  
               
                     Kloriidid
                  
                  
                     Mitte üle 50 mg/kg
                  
               
                     Sulfaadid
                  
                  
                     Mitte üle 100 mg/kg
                  
               
                     Redutseerivad suhkrud
                  
                  
                     Mitte üle 0,3 %
                  
               
                     Nikkel
                  
                  
                     Mitte üle 2 mg/kg
                  
               
                     Plii
                  
                  
                     Mitte üle 1 mg/kg”